Πιστοποιητικό Πλησιέστερων Συγγενών Χορήγηση Πιστοποιητικού Εγγύτερων Συγγενών Χορήγηση πιστοποιητικού εγγυτέρων συγγενών
Αίτηση για πρώτη έκδοση/χορήγηση του πιστοποιητικού εγγυτέρων/πλησιέστερων συγγενών
Η αίτηση για πρώτη έκδοση γίνεται μέσω είτε: 1. οποιουδήποτε Κέντρου Εξυπηρέτησης Πολιτών (ΚΕΠ) 2. μέσω τηλεδιάσκεψης με ψηφιακό ραντεβού στο myKEPlive 3. του Δήμου που ήταν δημότης ο/η θανών/θανούσα. Η υποβολή του αιτήματος για χορήγηση του πιστοποιητικού εγγυτέρων συγγενών δύναται να γίνει ψηφιακά, μέσω της ενιαίας ψηφιακής πύλη της δημόσιας διοίκησης gov.gr με τη χρήση κωδικών taxisnet, μόνο για όσα πιστοποιητικά έχουν εκδοθεί μετά τις 16/04/2020 και εφόσον ο/η αιτών/ούσα είναι εγγύτερος/η συγγενής του/της θανόντα/ούσας. Επίσης, μπορεί να γίνει αυτοπροσώπως στον Δήμο που ο/η θανών/ούσα ήταν εγγεγραμμένος/η, ή μέσω ΚΕΠ ή μέσω τηλεδιάσκεψης με ψηφιακό ραντεβού στο myKEPlive.
Κατάθεση από τον αιτούντα (δια ζώσης ή ταχυδρομικά)
Ο/Η αποβιώσας/σα να είχε την ελληνική υπηκοότητα.
Να υφίσταται κανονική εγγραφή του/της αποβιώσαντοςσας στο Δημοτολόγιο Δήμου της χώρας.
Εάν δεν υφίσταται κανονική εγγραφή, δεν νομιμοποιείται ο Δήμαρχος να εκδώσει το πιστοποιητικό εγγυτέρων συγγενών. Σε αυτές τις περιπτώσεις παρέχεται στους ενδιαφερόμενους η δυνατότητα χορήγησης πιστοποιητικού (κληρονομητηρίου) από το Δικαστήριο κληρονομίας.
Να έχει εκδοθεί η Ληξιαρχική Πράξη Θανάτου και να έχει διαγραφεί ο/η θανών/ούσα από την οικεία οικογενειακή μερίδα.
Ο/Η αιτώνούσα να έχει έννομο συμφέρον. Η διαπίστωση του εννόμου συμφέροντος, προκειμένου να χορηγηθεί πιστοποιητικό εγγυτέρων συγγενών (αποβιώσαντος), γίνεται από τον Δήμο που το εκδίδει. Εάν ο Δήμος δεν επιβεβαιώνει την ύπαρξη εννόμου συμφέροντος, δύναται να ζητηθεί εισαγγελική παραγγελία.
Άμεσα διαθέσιμα ηλεκτρονικά είναι τα αντίγραφα πιστοποιητικών εγγυτέρων συγγενών που έχουν εκδοθεί μετά τις 16/4/2020, εφόσον ο/η ενδιαφερόμενος/η είναι εγγύτερος συγγενής του/της θανόντα/ούσης.
Η διαδικασία αφορά στην έκδοση ή χορήγηση πιστοποιητικού εγγυτέρων συγγενών, το οποίο συνδέεται με την εξ αδιαθέτου κληρονομική διαδοχή του αποβιώσαντος και κληρονομούμενου και νοούμενο ως πιστοποιητικό προσωπικής και οικογενειακής καταστάσεως, συνιστά πιστοποιητικό εμπιστευτικού χαρακτήρα. Χορηγείται σε τρίτους μόνο όταν εκείνοι θεμελιώνουν την ύπαρξη εννόμου συμφέροντος. Εφόσον μετά την έκδοση του πιστοποιητικού εγγυτέρων συγγενών προκύπτουν νέα στοιχεία, ο Δήμος οφείλει να προβαίνει στην ανάκλησή του αρχικά εκδοθέντος πιστοποιητικού εγγυτέρων συγγενών και στην έκδοση νέου, το οποίο τελεί σε συμφωνία με τα επίσημα στοιχεία. Σε περίπτωση που εκδοθεί το πιστοποιητικό εγγυτέρων συγγενών για αποβιώσαντα, αυτό τηρείται στο φάκελο του αποβιώσαντα και χορηγείται αντίγραφό του, όταν σε χρόνο μεταγενέστερο της αρχικής εκδόσεώς του ζητηθεί εκ νέου, καθώς το περιεχόμενό του δεν είναι επιδεκτικό μεταβολής.
Εξουσιοδότηση ή συμβολαιογραφικό πληρεξούσιο τρίτου προσώπου από τον/την άμεσα ενδιαφερόμενο/η.
Επίσημα δικαιολογητικά που αποδεικνύουν συγγένεια προσώπων με τον αποβιώσαντα (π.χ. πιστοποιητικό οικογενειακής κατάστασης, γέννησης κ.α.)
Δύο (2) υπεύθυνες Δηλώσεις. Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Ληξιαρχική Πράξη Θανάτου, η οποία χορηγείται στους εγγύτερους συγγενείς του/της θανόντος/θανούσης, εφόσον έχει συνταχθεί σύμφωνα με το ν.344/1976 όπως ισχύει.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Κατατίθεται όταν ο/η αιτών/ούσα δεν περιλαμβάνεται στο πιστοποιητικό εγγυτέρων συγγενών, αλλά έχει έννομο συμφέρον. Η διαπίστωση του εννόμου συμφέροντος, προκειμένου να χορηγηθεί πιστοποιητικό εγγυτέρων συγγενών (αποβιώσαντος), γίνεται από τον Δήμο που το εκδίδει. Εάν ο Δήμος δεν επιβεβαιώνει την ύπαρξη εννόμου συμφέροντος, δύναται να ζητηθεί εισαγγελική παραγγελία.
Όταν ο κληρονομούμενος είναι δημοτολογημένος Έλληνας πολίτης χωρίς να έχει ενημερώσει την οικογενειακή του μερίδα στο Δημοτολόγιο, τότε οι κληρονόμοι που δεν έχουν αποκτήσει την ελληνική υπηκοότητα υπεισέρχονται στο πιστοποιητικό εγγυτέρων συγγενών αρκεί να προσκομίσουν επίσημο έγγραφο που να αποδεικνύεται η συγγενική σχέση με τον κληρονομούμενο.
Δύο (2) υπεύθυνες Δηλώσεις του Ν. 1599/1986, μόνο για τις περιπτώσεις που : 1. υπάρχει κανονική εγγραφή του αποβιώσαντα σε Δημοτολόγιο Δήμου της Χώρας, αλλά δεν υφίσταται σε κανένα Δημοτολόγιο Δήμου της Χώρας καταγεγραμμένη η αστική κατάσταση του αποβιώσαντα, δηλαδή από την έρευνα που έχει διενεργηθεί δεν προκύπτουν ευκρινώς οι συγγενικές σχέσεις ή τα πρόσωπα που πρέπει να περιλαμβάνονται στα πιστοποιητικά και 2. στην περίπτωση άνδρα αποβιώσαντα, ο οποίος δεν είναι εγγεγραμμένος σε κανένα Δημοτολόγιο Δήμου της Χώρας παρά μόνο είναι εγγεγραμμένος σε μητρώο Αρρένων Δήμου. Τις Υπεύθυνες Δηλώσεις υποβάλλουν δύο πολίτες - μάρτυρες (από μία ο καθένας), οι οποίοι είναι σε θέση να γνωρίζουν την οικογενειακή κατάσταση του θανόντος/ θανούσης. Σχετική Υπεύθυνη Δήλωση μπορεί να υποβάλλει και μέλος της οικογένειας του θανόντος/ θανούσης, το οποίο συμπεριλαμβάνεται και στο πιστοποιητικό πλησιέστερων συγγενών το οποίο πρόκειται να εκδοθεί. Στην περίπτωση αυτή γίνεται σχετική μνεία στο πιστοποιητικό ότι η έκδοσή του βασίστηκε σε υπεύθυνες δηλώσεις και όχι στις εγγραφές του Δημοτολογίου.
Σε περίπτωση που το πιστοποιητικό δεν προσκομισθεί, θα ακολουθηθούν οι προβλεπόμενες διαδικασίες περί αυτεπάγγελτης αναζήτησης δικαιολογητικών.
Το πιστοποιητικό εγγυτέρων συγγενών εκδίδεται και χορηγείται από το Δημοτολόγιο, όπου ο/η θανών/ούσα διατηρούσε την οικογενειακή μερίδα του/της. Το εν λόγω πιστοποιητικό εκδίδεται από τους Δήμους - στο πλαίσιο της γενικής αρμοδιότητάς τους να εκδίδουν πιστοποιητικά προσωπικής καταστάσεως των δημοτών τους - βάσει των εγγραφών στα Δημοτολόγια και βάσει επίσημων εγγράφων και στοιχείων, τα οποία προκύπτουν από έρευνα, την οποία υποχρεούνται να ενεργούν οι Δήμαρχοι με αλληλογραφία με άλλες αρχές, όπως Δημοτολόγια άλλων Δήμων, Ληξιαρχεία, αστυνομικές αρχές κλπ. Κρίσιμος χρόνος όσον αφορά στα πρόσωπα τα οποία υπεισέρχονται στο εν λόγω πιστοποιητικό είναι ο χρόνος θανάτου του κληρονομούμενου. Τα πρόσωπα που πρέπει να συμπεριληφθούν σε αυτό καθορίζονται βάσει των διατάξεων του 4ου κεφαλαίου του Κληρονομικού Δικαίου (άρθρα 1813 επ.), στο οποίο οι συγγενείς υπεισέρχονται στην εξ αδιαθέτου κληρονομική διαδοχή κατά τάξεις. Σύμφωνα με τις διατάξεις αυτές, στην περίπτωση κατά την οποία ο κληρονομούμενος έχει κατιόντες, αυτοί θεωρούνται ως κληρονόμοι εξ αδιαθέτου (πρώτη τάξη) και πάντοτε με την επιφύλαξη ότι ο εγγύτερος από αυτούς αποκλείει τον απώτερο της ίδιας ρίζας. Όταν ο κληρονομούμενος ήταν άγαμος και δεν είχε κατιόντες, ως εξ αδιαθέτου κληρονόμοι αυτού καλούνται οι γονείς του κληρονομουμένου - εάν αυτοί δεν είχαν προαποβιώσει - και οι επιζώντες αδελφοί. Τα τέκνα των αδερφών υπεισέρχονται μόνον εάν οι αδελφοί έχουν προαποβιώσει.
Δημιουργία και τήρηση πληροφοριακού συστήματος με την ονομασία «Μητρώο Πολιτών», το οποίο περιλαμβάνει όλες τις εγγραφές Δημοτολογίου, καθώς και όλα τα ληξιαρχικά γεγονότα που έχουν συμβεί στην Ελλάδα, καθώς και των Ελλήνων κατοίκων εξωτερικού.
Κύρωση του Κώδικα Δήμων και Κοινοτήτων, όπως ισχύει.
Κύρωση του Κώδικα Διοικητικής Διαδικασίας και άλλες διατάξεις, όπως ισχύει.
Κωδικοποίηση σε ενιαίο κείμενο, με τίτλο "Κώδικας Διαταγμάτων για τα Δημοτολόγια" των διατάξεων που ισχύουν και αναφέρονται στα δημοτολόγια, όπως καταρτίστηκε από την Ειδική Επιτροπή του άρθρου 1 του Ν.1084/1980, όπως ισχύει.
Τροποποίηση της ΔΙΑΔΠ/Α1/13190/16.7.2002 (ΦΕΚ 896/Β΄/ 2002) απόφασης του Υπουργού Εσωτερικών, Δημόσιας Διοίκησης και Αποκέντρωσης για καθορισμό διοικητικών διαδικασιών και των αντίστοιχων εντύπων τους που θα διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.).
Χορήγηση αποσπασμάτων ληξιαρχικών πράξεων και πιστοποιητικών δημοτολογίου μέσω της Ενιαίας Ψηφιακής Πύλης της Δημόσιας Διοίκησης.
Ειδικές περιπτώσεις όπου απαιτείται η υποβολή δύο (2) υπεύθυνων δηλώσεων για την έκδοση του πιστοποιητικού εγγυτέρων συγγενών.
Κατάργηση της υποβολής εκθέσεως ενόρκου βεβαιώσεως ως δικαιολογητικού για την έκδοση πιστοποιητικού πλησιεστέρων συγγενών από τις οικείες υπηρεσίες των Δήμων και Κοινοτήτων και αντικατάστασή της από υπεύθυνη δήλωση του ν. 1599/1986, όπως ισχύει.
Διαπιστωτική πράξη έναρξης χορήγησης από τα ΚΕΠ αποσπασμάτων ληξιαρχικών πράξεων και πιστοποιητικών δημοτολογίου μέσω της Ενιαίας Ψηφιακής Πύλης της Δημόσιας Διοίκησης.
Ο αρμόδιος υπάληλλος του Δήμου ή του ΚΕΠ ελέγχει την πληρότητα των ταυτοποιητικών εγγράφων του πολίτη για να προχωρήσει στην φυσική ταυτοποίηση του.
Ο υπάλληλος του Δήμου πρωτοκολλεί την αίτηση που συμπληρώνει έγχαρτα ο πολίτης.
Ο υπάλληλος εκκινεί την αίτηση του πολίτη και εισέρχεται στον φάκελο της.
Ο υπάλληλος του ΚΕΠ εκτυπώνει την αίτηση και την παραδίδει στον πολίτη για έλεγχο και υπογραφή.
Ο υπάλληλος του ΚΕΠ σαρώνει το έντυπο της αίτησης και το αποθηκεύει στον υπολογιστή του.
Ο υπάλληλος ΚΕΠ αποθηκεύει τοπικά την αίτηση του πολίτη
Ο υπάλληλος του ΚΕΠ αναζητά το email του αρμόδιου προς διεκπεραίωση Δήμου και αποστέλλει το ψηφιακό αρχείο της αίτησης με ηλεκτρονικό ταχυδρομείο.
Ο υπάλληλος του Δήμου παραλαμβάνει το email με επισυναπτόμενη την αίτηση.
Ενέργειες επεξεργασίας του αιτήματος από τον οικείο Δήμο.
Ο προϊστάμενος δημοτολογίου ελέγχει την πληρότητα του πιστοποιητικού και υπογράφει φυσικά το έγγραφο.
Τίθεται στο έγγραφο η ψηφιακή υπογραφή του Δημάρχου.
Παραδίδεται το φυσικό έγγραφο στον πολίτη ή αποστέλλεται με ηλεκτρονικό ταχυδρομείο στο ΚΕΠ για την περίπτωση που η αίτηση υποβλήθηκε μέσω ΚΕΠ.
Ο χρήστης εισάγει τους προσωπικούς κωδικούς που διαθέτει στο Taxisnet.
Εισάγεται επιτυχώς το ζεύγος κωδικών Taxisnet.
Σε περίπτωση λανθασμένης καταχώρισης του ζεύγους των κωδικών.
Συναινεί ο χρήστης να χρησιμοποιήσει η εφαρμογή τα παρακάτω προσωπικά του δεδομένα: ΑΦΜ, Όνοµα, Επώνυµο, Πατρώνυµο, Μητρώνυµο, Έτος Γέννησης.
Εμφανίζονται προσυμπληρωμένα και κλειδωμένα τα πεδία: Όνομα/ Επώνυμο/ ΑΦΜ.
Υπάρχει κάποιο λάθος στα πεδία Όνομα/ Επώνυμο και δεν μπορεί να συνεχιστεί η διαδικασία
ο πολίτης καταχωρίζει τα στοιχεία του θανόντα και συγκεκριμμένα: Όνομα, Επώνυμο, Όνομα Πατρός, Όνομα Μητρός, Ημερομηνία Γέννησης σαν υποχρεωτικά πεδία. Προαιρετικά συμπληρώνει και τον ΑΦΜ και ΑΜΚΑ του θανόντα
Η αναζήτηση του πολίτη στο Μητρώο Πολιτών γίνεται με 5 πεδία. Επιπρόσθετα από τα Όνομα / Επώνυμο εμφανίζονται τα: Όνομα πατρός / Όνομα μητρός / Ημερομηνία γέννησης
Η αναζήτηση του / της θανόντα / θανούσας πολίτη στο Μητρώο Πολιτών γίνεται με 5 πεδία. Όνομα / Επώνυμο εμφανίζονται τα: Όνομα πατρός / Όνομα μητρός / Ημερομηνία γέννησης.
Υπάρχει αναντιστοιχία ανάμεσα στα 5 πεδία που πληκτρολογήσατε για τον / την θανόντα / θανούσα (Όνομα, Επώνυμο, Όνομα Πατρός, Όνομα Μητρός, Ημερομηνία Γέννησης) και στο Μητρώο Πολιτών ή δεν είστε εγγύτερος συγγενής.
Εκδίδεται το πιστοποιητικό εγγυτέρων συγγενών
Το πιστοποιητικό αποθηκεύεται στη θυρίδα του πολίτη
Αλληλεπίδραση λογισμικών (διαλειτουργικότητα)
Με σκοπό την ηλεκτρονική ταυτοποίησή του χρήστη, η εφαρµογή "Εφαρμογές Ενιαίας Ψηφιακής Πύλης" ζητά συναίνεση για να αποκτήσει πρόσβαση στα βασικά στοιχεία Μητρώου φυσικών προσώπων του ΥΠΟΥΡΓΕΙΟΥ ΟΙΚΟΝΟΜΙΚΩΝ που διαχειρίζεται η Α.Α.∆.Ε.
Θα χρειαστεί να γίνει διόρθωση των στοιχείων στο Μητρώο της Δημόσιας Οικονομικής Υπηρεσίας (ΔΟΥ) του πολίτη
Το πρωτότυπο πιστοποιητικό εγγυτέρων συγγενών κρατείται στον Δήμο του θανόντα. Το αντίγραφο πιστοποιητικό εγγυτέρων συγγενών διαθέτει προηγμένη ηλεκτρονική σφραγίδα και χρονοσήμανση, κωδικάριθμο και κωδικό QR για την επαλήθευσή του. Μπορεί να διακινηθεί τόσο ηλεκτρονικά όσο και έντυπα. στην έντυπη μορφή του δεν χρειάζεται επικύρωση και επιβεβαιώνεται με την εφαρμογή εγκυρότητας εγγράφων του gov.gr στη διαδρομή https://dilosi.services.gov.gr/show/q/validate
Αυθεντικοποίηση χρήστη με κωδικούς Taxisnet
Συναίνεση χρήστη για πρόσβαση σε προσωπικά δεδομένα του μητρώου φυσικών προσώπων
Προεπισκόπηση στοιχείων αιτούντα και θανόντα / θανούσας
Επιβεβαίωση στοιχείων αιτούντα και θανόντα / θανούσας
Διαβίβαση αίτησης πολίτη με ηλεκτρονικό ταχυδρομείο (email)
Αναζήτηση πολίτη στο πληροφοριακό σύστημα του Μητρώου Πολιτών
Εκτύπωση πιστοποιητικού οικογενειακής κατάστασης
Έλεγχος από τον Προϊστάμενο και φυσική υπογραφή
Παράδοση πιστοποιητικού στον πολίτη από Δήμο ή αποστολή στο ΚΕΠ
Παράδοση από τον υπαλληλο ΚΕΠ στον πολίτη (mail, χειροκίνητα)
Έγγραφο δημόσιας υπηρεσίας/δημόσιου φορέα